text: ພະແນກ ປທສ ແຂວງ ຜົ້ງສາລີ - ໜ່ວຍຊາວໜຸ່ມພະແນກ ປທສ ສຳເລັດການເປີດບັ້ນຂໍ້ແຂ່ງຂັນ 4 ບຸກ ປະຈຳປີ2017
  ທ່ານກຳລັງຢູ່ທີ່: ຫນ້າທຳອິດ ຂ່າວ ໜ່ວຍຊາວໜຸ່ມພະແນກ ປທສ ສຳເລັດການເປີດບັ້ນຂໍ້ແຂ່ງຂັນ 4 ບຸກ ປະຈຳປີ2017
  ເຜີຍແຜ່ເມື່ອ ວັນອັງຄານ, 25 ກໍລະກົດ 2017 11:20 | ຂຽນໂດຍ ພະແນກ ປທສ ຜົ້ງສາລີ | ກົດເບິ່ງ: 496
  ເຊີ່ງໃນພິທີສະຫາຍ ສົມຈິດ ອຸ່ນນະຫອມ ປະທານໜ່ວຍຊາວໜຸ່ມພະແນກ ປທສ ກໍ່ໄດ້ຂື້ນອ່ານແຈ້ງການຂອງຄະນະບໍລິຫານງານຊາວໜ່ມແຂວງຜົ້ງສາລີ ສະບັບເລກທີ 17/ຄຊໜຂ, ລົງວັນທີ27 ມີຖຸນາ 2017 ກ່ຽວກັບການເມີນຂໍ້ແຂ່ງຂັນ 4 ບຸກຂອງບຸກຄົນ ແລະ ລວມໝູ່ ປະຈຳປີ2017 ແລະ ຂັ້ນຕອນໃນການຜ່ານໃບສຳຫຼວດຂອງບຸກຄົນໃຫ້ແຕ່ລະສະຫາຍຮັບຊາບ ຈາກນັ້ນແຕ່ລະສະຫາຍສະມາຊິກຊາວໜຸ່ມກໍ່ໄດ້ຂື້ນຜ່ານໃບສຳຫຼວດຂອງຕົນເອງຕາມເນື້ອໃນຂໍ້ແຂ່ງຂັນ 4 ບຸກຄື: (1)ບຸກດ້ານແນວດິດ, (2)ບຸກດ້ານຝຶກຝົນຫຼໍ່ຫຼອມຮ່ຳຮຽນ, (3)ບຸກດ້ານວຽກງານການຈັດຕັ້ງ, (4)ບຸກດ້ານວິຊາຊີບ-ສ້າງວຽກເຮັດງານທຳ ແລະ ຕີຄະແນນຕາມ 4 ມາດຖານ.
  ພາຍຫຼັງສຳເລັດການປະເມີນຜົນແລ້ວ ສະຫາຍ ສົມຈິດ ອຸ່ນນະຫອມ ປະທານໜ່ວຍຊາວໜຸ່ມພະແນກ ປທສ ກໍ່ໄດ້ຂື້ນອ່ານຂໍ້ຕົກລົງຂອງຄະນະບໍລິຫານງານຊາວໜ່ມແຂວງຜົ້ງສາລີ ສະບັບເລກທີ 33/ລຂ,ຜລ, ລົງວັນທີ05 ພືດສະພາ 2017 ວ່າດ້ວຍການຍ້ອງຍໍສັນລະເສີນ, ບຸກຄົນທີ່ມີຜົນງານດີເດັ່ນໃນຂະບວນການຂໍ້ແຂ່ງຂັນ 4 ບຸກ ປະຈຳປີ2016 ເຊີ່ງໃນນີ້ໜ່ວຍຊາວໜຸ່ມພະແນກ ປທສ ແຂວງແມ່ນໄດ້ຮັບໃບຍ້ອງຍໍປະເພດທີ່I ຈຳນວນ 5 ສະຫາຍ,ຍີງ 2 ສະຫາຍ ແລະ ປະເພດທີII ຈຳນວນ 5 ສະຫາຍ, ຍີງ 1 ສະຫາຍ.
  ໃນຕອນທ້າຍກໍ່ໄດ້ຮັບຟັງການໂອ້ລົມຂອງທ່ານ ບຸນທອງ ບຸດດີ ຮອງຫົວໜ້າພະແນກ ປທສ ແຂວງ ເຊີ່ງທ່ານໄດ້ໃຫ້ບາງທັດສະນະຕໍ່ກອງປະຊຸມເປີດບັ້ນຂໍ້ແຂ່ງຂັນ 4 ບຸກ ປະຈຳປີ2017 ຂອງໜ່ວຍຊາວໜຸ່ມພະແນກ ປທສ ເຊີ່ງກ່ອນອື່ນມ່ານກໍ່ໄດ້ຍ້ອງຍໍຊົມເຊີຍຕໍ່ຜົນງານຂອງໜ່ວຍຊາວໜຸ່ມພະແນກ ປທສ ທີ່ສາມາດຍາດມາໄດ້ໃນໄລຍະ 1 ປີທີ່ຜ່ານມາ ແລະ ຄຽງຄູ່ກັນນັ້ນທ່ານກໍ່ໄດ້ໃຫ້ທິດຊີ້ນຳຕໍ່ກອງປະຊຸມວ່າ:
  ໃຫ້ແຕ່ລະສະຫາຍສະມາຊິກຊາວໜຸ່ມໃຫ້ສູ້ຊົນປັບປຸງຕົນເອງຕື່ມກ່ຽວກັບຈຸດອ່ອນຕາມການຕຳນິສົ່ງຂ່າວຈາກໝູ່ສະມາຊິກທີ່ໄດ້ສ່ອງແສງມານັ້ນ.
  ໃຫ້ເອົາໃຈໃສ່ຕໍ່ການປະຕິບັດໜ້າທີ່ວຽກງານທີ່ການຈັດຕັ້ງມອບໝາຍໃຫ້ມີຜົນສຳເລັດຕາມຈຸດປະສົງ.
  ໃຫ້ມີການຄົ້ນຄວ້າຊອກຮູ້ຮ່ຳຮຽນເອົາຄວາມຮູ້ໃໝ່ໆມາພັດທະນາຕົນເອງ ແລະ ວຽກງານທີ່ຕົນເອງຮັບຜິດຊອບຕາມເໜືອໃນຂໍ້ແຂ່ງຂັ້ນ 4 ບຸກຂອງຊາວໜຸ່ມວາງອອກ.
  ເພີ່ມທະວີການໃນການເຮັດວຽກບໍ່ໃຫ້ລໍຖ້າແຕ່ຄຳສັ່ງຂອງຂັ້ນເທີງພຽງຢ່າງດຽວ.
  ໃຫ້ມີສະຕິຕໍ່ການຈັດຕັ້ງ, ລະບຽບ, ໂດຍສະເພາະກົດໝາຍລັດຖະກອນ ແຕ່ລະສະຫາຍເມີສະຕິຕື່ມກ່ຽວກັບບັນຂໍ້ຫ້າມຕ່າງໆ.